
   Žiak sa dobrovoľným rozhodnutím študovať na tejto škole zaväzuje riadne dochádzať do školy, a preto je povinný riadiť sa jej pokynmi a školským poriadkom. V záujme naplnenia práva na vzdelanie škola zabezpečí vnútorný chod školy, organizáciu života žiakov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a mimoškolskej činnosti.
Škola bude dôsledne dodržiavať Deklaráciu práv dieťaťa a Listinu základných práv a slobôd vo vzťahu k žiakom, učiteľom a ostatným zamestnancom školy. Školský poriadok je v súlade s Ústavou Slovenskej republiky, so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, s vyhláškou MŠVVaM SR č. 282/2009 Z.z o stredných školách v znení neskorších predpisov, so smernicou č. 1/2025 k prevencii a riešeniu šikanovania detí a žiakov v školách a v školských zariadeniach, metodickým pokynom č. 21/2011 na hodnotenie a klasifikáciu žiakov stredných škôl, štandardmi dodržiavania zákazu segregácie vo výchove  a vzdelávaní a ďalšou platnou legislatívou.

2

   Školský poriadok podrobne špecifikuje a upresňuje zákon Ministerstva školstva, vedy, výskumu a mládeže Slovenskej republiky č. 245/2008 o výchove a vzdelávaní (školský zákon) §153, upravuje podrobnosti práv a povinností žiakov, ich zákonných zástupcov a plnoletých žiakov v škole, obsahuje vnútorný režim a prevádzku školy, podmienky na zaistenie bezpečnosti a ochrany žiakov a ich ochrany pred sociálno-patologickými javmi, pred javmi diskriminácie, segregácie, násilia, ďalej sú v ňom zakotvené podmienky zaobchádzania s majetkom školy zo strany žiakov, pravidlá hodnotenia výsledkov vzdelávania žiakov. V zmysle zákona č. 245/2008 riaditeľ školy vydá školský poriadok po prerokovaní s orgánmi školskej samosprávy a v pedagogickej rade. Školský poriadok je dostupný na verejne prístupnom mieste v škole, preukázateľným spôsobom s ním riaditeľ školy oboznámil zamestnancov, žiakov a o jeho vydaní a obsahu informuje zákonných zástupcov.

Žiak má právo:
A. V oblasti výchovy a vzdelávania:
1. na rovnoprávny prístup k vzdelaniu,
2. na bezplatné vzdelanie v materinskom jazyku, 
3. na úctu k svojej osobe a na ochranu proti psychickému, fyzickému alebo sexuálnemu násiliu bez ohľadu na svoje vierovyznanie, svetonázor a etnickú identitu,
4. na výchovu a vzdelávanie v bezpečnom a hygienickom prostredí,
5. viesť aktívny a tvorivý dialóg s pedagogickými, odbornými zamestnancami a vedením školy v duchu zásad humanity a demokracie,
6. na kvalifikované vzdelávanie podľa školského vzdelávacieho programu vo zvolenom  študijnom  alebo učebnom odbore, 
7. na inkluzívne vzdelávanie a na individuálny prístup, ktorý rešpektuje jeho schopnosti, zručnosti, záujmy, nadanie alebo zdravotné znevýhodnenie, na poskytnutie podporného opatrenia, na zvláštnu starostlivosť a vzdelávanie, žiak s ťažkým zdravotným postihnutím má právo na prítomnosť osobného asistenta, 
8. na odborný, rešpektujúci, individuálny a pomáhajúci prístup členov Školského podporného tímu na ich služby a na odborné činnosti poskytované v spolupráci s centrom poradenstva a prevencie na príslušnom stupni podpornej úrovne ako aj ďalších poradných orgánov školy
9. na organizáciu výchovy a vzdelávania primeranú jeho veku, schopnostiam, záujmom a zdravotnému stavu v súlade so zásadami psychohygieny
10. na ohľaduplnosť a slušné správanie zo strany všetkých zamestnancov školy a spolužiakov
11. na informácie týkajúce sa jeho osoby a jeho výchovno-vzdelávacích výsledkov,
12. na individuálne vzdelávanie v rozsahu ustanovenom osobitnými predpismi,
13. podľa vlastného záujmu sa zapojiť do záujmovej činnosti, zúčastňovať sa školských a mimoškolských výchovno-vzdelávacích, kultúrnych a športových podujatí za účelom reprezentácie školy, mesta a pod., pri výbere krúžkovej činnosti realizovanej prostredníctvom vzdelávacích poukazov, po slobodnom výbere, ich má povinnosť navštevovať
14. na slobodnú voľbu voliteľných a nepovinných predmetov v súlade so svojimi možnosťami a záujmami v rozsahu ustanovenom príslušným školským vzdelávacím programom;
15. dozvedieť sa spôsob a výsledok hodnotenia, v písomných prácach a testoch v lehote do14 dní a má právo na objektívne hodnotenie, vrátane jeho zdôvodnenia 
16. na primerané využívanie školských zariadení, pomôcok, učebníc a školských priestorov v súlade s ich prevádzkovým poriadkom
17. podľa osobitných právnych predpisov má žiak v škole právo na ochranu súkromia a osobných údajov pred ich neoprávneným šírením alebo zneužívaním, s výnimkou poskytnutia informácií súvisiacich s ohrozovaním mravnej výchovy mládeže, týraním alebo iným nezákonným konaním páchaným žiakom alebo páchaným na žiakovi
18. uchádzať sa o členstvo v školskom parlamente a byť volený do rady školy
19. požiadať o sociálne štipendium, ak spĺňa stanovené predpoklady, 
20. byť informovaný o zavedení monitoringu vonkajších a vnútorných priestorov školy 
B. V oblasti organizácie vyučovania:
1. požiadať o opakovanie ročníka, ak neprospel a nevykonal úspešne komisionálnu skúšku, na základe písomnej žiadosti žiaka alebo jeho zákonného zástupcu, 
2. prerušiť štúdium, a to až na dobu do 3 rokov, na základe písomnej žiadosti žiaka alebo jeho zákonného zástupcu riaditeľovi školy. Po uplynutí času prerušenia štúdia žiak pokračuje v tom ročníku, v ktorom bolo štúdium prerušené. Ak štúdium prerušil po ukončení jedného ročníka, pokračuje v štúdiu ročníkom nasledujúcim. Ak čas prerušenia uplynie v priebehu školského roka, umožní riaditeľ školy žiakovi dodatočne vykonať komisionálne skúšky za príslušné obdobie, 
3. ukončiť prerušené štúdium aj pred uplynutím určenej doby prerušenia, 
4. ak nemožno žiaka vyskúšať a hodnotiť v riadnom termíne v riaditeľ školy určí na jeho vyskúšanie a hodnotenie náhradný termín v súlade s legislatívou
5. z vážnych dôvodov prestúpiť na inú strednú školu so súhlasom riaditeľa školy, do ktorej má záujem prestúpiť, na základe písomnej žiadosti žiaka alebo jeho zákonného zástupcu, 
6. zanechať štúdium, ak žiak skončil povinnú školskú dochádzku, na základe písomnej žiadosti žiaka alebo jeho zákonného zástupcu, 
7. zúčastňovať sa na akciách organizovaných školou v čase vyučovania i mimo vyučovania, 
8. požiadať o individuálny učebný plán, pokiaľ ide o mimoriadne nadaného a talentovaného   žiaka, prípadne zo závažných dôvodov, ktoré posúdi riaditeľ školy, 
9. ak sa  žiak nemôže zúčastniť na  vyučovaní pre vopred známy dôvod, má právo na základe písomnej alebo elektronickej formy žiadosti zákonného zástupcu, ( plnoletý žiak) vyžiadať si povolenie: 
a) uvoľniť žiaka z poslednej vyučovacej hodiny môže povoliť príslušný vyučujúci, uvoľniť žiaka z jednej vyučovacej hodiny v priebehu dňa môže povoliť triedny učiteľ, resp. vyučujúci 
b) uvoľniť žiaka z jedného vyučovacieho dňa môže povoliť triedny učiteľ, 
c) uvoľniť z viacerých dní povoľuje riaditeľ školy iba na základe písomnej žiadosti plnoletého žiaka alebo zákonného zástupcu žiaka, so súhlasom vyučujúcich 
10. má právo ospravedlniť sa príslušnému vyučujúcemu na začiatku vyučovacej hodiny, ak sa žiak z vážnych dôvodov nemohol pripraviť na vyučovanie, ospravedlnenie počas hodiny vyučujúci nemusí akceptovať,
11. má právo predložiť svoje požiadavky a návrhy na zlepšenie práce vo svojej triede, v škole svojmu triednemu učiteľovi, majstrovi odbornej výchovy, vedeniu školy alebo žiackemu parlamentu, prípadne podať anonymný podnet prostredníctvom schránky dôvery
12.  má právo zvoliť si voliteľný predmet maturitnej skúšky a vykonať dobrovoľnú maturitnú skúšku z dvoch ďalších predmetov
C. V oblasti hodnotenia a klasifikácie:
1. po vypracovaní písomnej práce, resp. grafickej práce byť oboznámený s výsledkom klasifikácie do 14 dní, 
2. nahliadnuť do svojej opravenej písomnej práce, resp. grafickej práce (aj jeho zákonný zástupca), 
3. na informáciu o priebežnej klasifikácii, 
4. poznať kritéria hodnotenia na jednotlivých vyučovacích predmetoch na začiatku klasifikačného obdobia, 
5. na zdôvodnenie klasifikácie a analýzu chýb v písomných a grafických prácach, 
6. so súhlasom riaditeľa školy vykonať komisionálnu skúšku z dôvodu neprospechu najviac z dvoch vyučovacích predmetov na základe písomnej žiadosti žiaka alebo jeho zákonného zástupcu,
7. ak žiak alebo jeho zákonný zástupca má pochybnosti o správnosti klasifikácie na konci I. a II. polroka, môže do troch dní odo dňa, odkedy sa dozvedel o jej výsledku, požiadať riaditeľa školy o komisionálne preskúšanie,
8. ak sa výrazne zhorší prospech alebo správanie žiaka, riaditeľ strednej školy písomne informuje zákonného zástupcu žiaka alebo zástupcu zariadenia na základe podnetu triedneho učiteľa alebo pedagogickej rady
9. triedny učiteľ, učitelia jednotlivých predmetov alebo majster odbornej výchovy priebežne informujú o prospechu a správaní sa žiaka zákonného zástupcu žiaka alebo zástupcu zariadenia prostredníctvom elektronickej triednej knihy

D. V oblasti dodržiavania ľudských práv: 
1. žiak má byť za každých okolností medzi prvými, ktorým sa poskytuje ochrana a pomoc,
2. žiak má právo na kompetentný dozor zo strany pedagogických zamestnancov, na ochranu pred sociálno-patologickými javmi, diskrimináciou, násilím a šikanovaním podľa smernice č. 1/2025 k prevencii a riešeniu šikanovania detí a žiakov v školách a v školských zariadeniach  https://www.minedu.sk/data/att/d76/32441.fb1a83.pdf,
3. zákonný zástupca žiaka, plnoletý žiak má právo podať sťažnosť alebo akýkoľvek podnet písomne na sekretariáte školy v čase úradných hodín, kde budú zaevidované a postúpené v zmysle legislatívy
4. žiak má právo na dodržiavanie zákazu všetkých foriem diskriminácie a segregácie vo výchove a vzdelávaní (príloha1) https://www.minedu.sk/standardy-dodrziavania-zakazu-segregacie/. 

5. Stredná škola dôsledne uplatňuje zásady rovnakého zaobchádzania a rovnosti príležitostí vo výchove a vzdelávaní v súlade s:
· § 3, § 144 a § 153 ods. 1 zákona č. 245/2008 Z. z. o výchove a vzdelávaní (školský zákon),
· zákonom č. 365/2004 Z. z. o rovnakom zaobchádzaní a o ochrane pred diskrimináciou (antidiskriminačný zákon),
· Dohovorom o právach dieťaťa a ďalšími medzinárodnými záväzkami Slovenskej republiky v oblasti ľudských práv a inkluzívneho vzdelávania.
6. Každý žiak má právo na kvalitné a inkluzívne vzdelávanie bez akejkoľvek formy diskriminácie, segregácie alebo sociálneho vylúčenia. Rozdielne zaobchádzanie na základe etnického alebo národnostného pôvodu, zdravotného znevýhodnenia, sociálneho statusu, jazyka, vierovyznania, pohlavia, rodu, svetového názoru alebo iných chránených dôvodov je neprípustné.
7. Segregáciou sa rozumie priestorové, organizačné alebo sociálne oddelenie žiakov, ktoré nie je pedagogicky a odborne odôvodnené, a ktoré vedie k ich znevýhodňovaniu alebo diskriminácii. Za segregáciu sa považuje aj vytváranie homogénnych skupín alebo tried bez riadneho odborného dôvodu.
8. Stredná škola vypracuje a realizuje Plán uplatňovania Štandardov dodržiavania zákazu segregácie vo výchove a vzdelávaní a využíva metodickú príručku desegregácie vydanú MŠVVaM SR ako odborný rámec.
Segregáciu vo výchove a vzdelávaní definuje školský zákon. Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje tento školský poriadok a všetkých aktérov vo vzdelávaní. 

1. V oblasti postojového a hodnotového nastavenia je žiadúce:
▪ Zaobchádzať so všetkými ľuďmi bez rozdielu s rešpektom, 
▪ Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu. 
▪ Vyjadrovať druhým ľuďom uznanie ako rovnocenným ľudským bytostiam. 
▪ Rešpektovať ľudí rôzneho vierovyznania. 
▪ Rešpektovať ľudí, ktorí majú odlišné politické názory.
 ▪ Prejavovať záujem spoznať presvedčenia, hodnoty, tradície a pohľady druhých ľudí na svet. 
▪ Dávať priestor druhým ľuďom na vyjadrenie sa.
 ▪ Preukázať prebratie zodpovednosti za svoje skutky. 
▪ Ospravedlniť sa, pokiaľ niekomu ublížim. 
▪ Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.
2. Štandardy priestorovej desegregácie:
 ▪ Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.
▪ Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 
▪ Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín.
3. Štandardy organizačnej desegregácie:
 ▪ Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov a poslucháčov. 
▪ Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program, individuálny učebný plán alebo poskytnuté podporné opatrenia.
 ▪ Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.

A. Dochádzka žiakov do školy:
1. Žiak dochádza do školy pravidelne a včas (min. 10 minút pred začiatkom vyučovacej hodiny),  podľa určeného rozvrhu hodín. 
2. Neskorší príchod žiaka na vyučovanie alebo skorší odchod žiaka z vyučovania z dôvodu nevyhovujúceho dopravného spojenia, povoľuje riaditeľ školy na základe písomnej žiadosti zákonné zástupcu žiaka alebo plnoletého žiaka.
3. Ak sa žiak nemôže zúčastniť vyučovania za dôvod ospravedlniteľnej neprítomnosti žiaka na výchove a vzdelávaní sa uznáva najmä: 
- lekárom nariadený zákaz dochádzky do školy,  
- mimoriadne nepriaznivé poveternostné podmienky,  
- náhle prerušenie premávky hromadných dopravných prostriedkov,  
- mimoriadne udalosti v rodine alebo  účasť dieťaťa na súťažiach, ak nejde o reprezentáciu školy.       
Neprítomnosť žiaka ospravedlňuje triedny učiteľ na základe žiadosti jeho zákonného zástupcu, zástupcu zariadenia alebo plnoletého žiaka. V odôvodnených a mimoriadnych prípadoch môže žiaka na viac dní ospravedlniť riaditeľ školy na základe písomnej žiadosti zákonného zástupcu alebo plnoletého žiaka ,
4. Ak sa žiak nemôže zúčastniť na vyučovaní, je plnoletý žiak alebo zákonný zástupca žiaka povinný v prvý deň absencie oznámiť triednemu učiteľovi osobne, telefonicky, elektronicky  dôvod neprítomnosti, resp. nechať oznam na sekretariáte školy. Ak je žiak ubytovaný v školskom internáte, upovedomí o tom vychovávateľa.
5. Triedny učiteľ ospravedlní neprítomnosť žiaka na vyučovaní na základe ospravedlnenia podpísaného zákonným zástupcom alebo lekárom v záznamníku na to určenom, správy uvedenej v elektronickej žiackej knižke, u plnoletého žiaka na základe vlastného písomného ospravedlnenia, bezodkladne po nástupe do školy. Dodatočne predloženú žiadosť alebo potvrdenie nemusí triedny učiteľ akceptovať. V prípade plnoletého žiaka, ktorý sa ospravedlňuje sám, triedny učiteľ môže požadovať aj vyjadrenie rodičov.
6. Školský  zákon  upravuje  dva  režimy - prísnejší režim a miernejší režim,  v rámci ktorých  je  škola povinná ospravedlniť neprítomnosť žiaka, ktorá vznikla z dôvodu ochorenia na základe potvrdenia  od lekára (pod ochorením sa rozumie nielen choroba (napr. chrípka), ale aj úraz alebo alergická reakcia)

       Prísnejší režim ospravedlňovania  
   Lekárske potvrdenie sa vyžaduje, ak neprítomnosť žiaka z dôvodu ochorenia trvá:
  ➢ viac ako 5 po sebe nasledujúcich vyučovacích dní (po sebe nasledujúcich pracovných dní, v ktorých mal žiak dochádzať do školy; napr. ak žiak chýba štvrtok, piatok, pondelok, utorok, streda = spĺňa podmienku 5 po sebe nasledujúcich vyučovacích dní), alebo 
➢ počas polroka školského roka viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu okrem nadväzujúcich foriem odborného vzdelávania a prípravy podľa § 45 školského zákona. Ak nastane aspoň jedna z vyššie uvedených možností, vyžaduje sa ospravedlnenie  vymeškaných vyučovacích hodín, ktoré prevyšujú uvedené hodnoty, lekárskym potvrdením. 

Miernejší režim ospravedlňovania
   Lekárske potvrdenie školský zákon vyžaduje ak neprítomnosť žiaka trvá: 
 ➢ viac ako 5 po sebe nasledujúcich vyučovacích dní (napr.: žiak chýba od pondelka do štvrtka nasledujúceho týždňa),  
➢ počas kalendárneho mesiaca viac ako dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu okrem nadväzujúcich foriem odborného vzdelávania a prípravy podľa § 45 školského zákona alebo
➢ počas dvoch po sebe nasledujúcich kalendárnych mesiacov viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu okrem nadväzujúcich foriem odborného vzdelávania a prípravy podľa § 45 školského zákona. 

7. Ak nastane aspoň jedna z vyššie uvedených možností vyžaduje sa ospravedlnenie  vymeškaných vyučovacích hodín, ktoré prevyšujú uvedené hodnoty na základe lekárskeho potvrdenia.
8. Riaditeľ školy informuje o tom, aký režim sa na škole uplatňuje prostredníctvom:
-  Edupage a na webovej stránke školy.
9. Ak žiak nebude postupovať podľa bodov 2 – 3, bude jeho absencia považovaná za neospravedlnenú a môže mu byť uložené výchovné opatrenie a znížená známka zo správania. Pri počte viac ako 15 vyučovacích hodín v mesiaci alebo viac ako 60 vyučovacích hodín v príslušnom školskom roku  riaditeľ školy oznámi zanedbávanie povinnej školskej dochádzky úradu sociálnych vecí a rodiny podľa miesta trvalého pobytu zákonného zástupcu na základe písomného podnetu triedneho učiteľa (vzor tlačív školy), ktorý ho predtým prerokoval  s výchovným poradcom. Táto oznamovacia povinnosť platí pre žiakov, ktorí neukončili povinnú školskú dochádzku. 
10. Škola môže vyžadovať potvrdenie od lekára (vzor tlačív školy) aj v iných prípadoch, ako v tých,  keď sa potvrdenie od lekára výslovne vyžaduje podľa školského zákona. Ide o odôvodnené prípady:
 • absencie sa často opakujú,
 • škola má podozrenie, že sa neprítomnosť účelovo ospravedlňuje (napr. opakované telefonické ospravedlnenia bez zjavných dôvodov). 
11. Riaditeľ školy môže oslobodiť žiaka z vyučovania povinného predmetu alebo od telesných úkonov spojených s vyučovaním niektorých predmetov na základe vyjadrenia príslušného lekára, ak ide o žiaka so zdravotným znevýhodnením na základe vyjadrenia posudkového lekára sociálneho zabezpečenia a na základe žiadosti zákonného zástupcu alebo plnoletého žiaka.  Žiak oslobodený od telesnej a športovej výchovy nie je oslobodený od účasti na hodinách telesnej a športovej výchovy. Ak žiak nemôže cvičiť z časovo kratšie obmedzujúcich  zdravotných dôvodov, predloží vyučujúcemu ospravedlnenie od lekára. Necvičiacich žiakov môže vyučujúci zaradiť podľa dôvodu , pre ktorý necvičia, na niektoré pomocné úkony.
12. Riaditeľ školy nemôže oslobodiť žiaka na celý školský rok alebo jeho prevažnú časť od vyučovania povinných predmetov, ktoré majú rozhodujúci význam pre odborné zameranie žiaka. Tieto povinné predmety určuje riaditeľ školy.
13. Žiak je v odborných učebniach a telovýchovných priestoroch povinný byť oblečený v predpísanom odeve, ktorý mu umožňuje v špecifickom prostredí bezpečne sa pohybovať. Žiak si zabezpečuje jeho pravidelné čistenie. Riadi sa podľa pokynov vyučujúcich a zásadami BOZP. 
14. Žiak počas vyučovacej hodiny môže opustiť učebňu len so súhlasom vyučujúceho.  
15. Na prípravu projektov a školských akcií sa žiak môže zúčastniť len so súhlasom vyučujúceho, ktorý ho z danej hodiny uvoľní po dohode s vyučujúcim zodpovedným za prípravu. Preferuje sa príprava v popoludňajších hodinách.
16. Žiak sa z budovy školy môže vzdialiť iba z dôvodu, ktorý súvisí s organizáciou vyučovacieho procesu. Z iných závažných dôvodov môže žiak opustiť budovu školy na základe písomnej alebo elektronickej formy písomného súhlasu v prípade plnoletosti svojho alebo zákonného zástupcu, ktorý o to požiada triedneho učiteľa, vyučujúceho predmetu, z ktorého sa žiada uvoľniť, majstra odbornej výchovy, prípadne vedenie školy. Na základe vyššie uvedeného písomného súhlasu zákonného zástupcu žiaka alebo žiadosti plnoletého žiaka bude žiakovi vydaná priepustka, ktorou sa je žiak pred odchodom povinný preukázať sa osobe na to určenej (vrátnik, sekretárka), ktorá ho na základe  priepustky uvoľní z budovy školy.
17.  Žiak používa na základe pokynov triedneho učiteľa:  
- žiak Strednej odbornej školy technickej vo Zvolene používa elektronický dochádzkový systém, záznamový slovníček, elektronickú čipovú kartu (ISIC - žiak si hradí individuálne), ktorá  je zároveň interný doklad o príslušnosti žiak k SOŠ technickej Zvolen. Žiak je povinný každý príchod a odchod zo školy elektronicky registrovať na čítacom zariadení pri hlavnom vstupe do budovy školy. Ak žiak stratí čipovú kartu, je povinný túto skutočnosť neodkladne oznámiť triednemu učiteľovi a znášať ďalšie náklady spojené s vystavením náhradnej karty. V prípade, že si elektronickú kartu zabudne, v daný deň písomne zaregistruje svoju prítomnosť v budove školy do dochádzkovej knihy na vrátnici školy. Záznamový slovníček riadne označený menom  žiaka, triedou,  menom triedneho učiteľa, školským rokom, menom a vzorovým podpisom zákonných zástupcov, slúži na priepustky, ospravedlnenky a potvrdenia od lekára. Záznamový slovníček plní svoju funkciu počas celého štúdia žiaka, žiak ho počas štúdia predkladá  a na konci štúdia ho odovzdá na archiváciu triednemu učiteľovi. 
- žiak Gymnázia v Detve je povinný si na začiatku školského roku zaviesť študentský preukaz, v ktorom bude uvedené meno žiaka, trieda, školský rok, podpis triedneho učiteľa, vzorový podpis zákonných zástupcov a pečiatka školy. Len v tomto preukaze bude mať žiak podpísané priepustky a ospravedlnenky.
- žiak Obchodnej akadémie a SOŠT v Detve vstupuje do budovy školy a budovy praktického vyučovania pomocou čipovej karty, ktorú prikladá na čipovacie zariadenie. Čipová karta je neprenosná. Žiakom sa zakazuje používať zvonček na otváranie vnútorných dverí. Prípadné zabudnutie alebo stratu  čipovej karty žiak neodkladne  rieši s triednym učiteľom. Čipová karta sa zapožičiava na školský rok za finančnú zálohu. 

B. Správanie sa žiakov na vyučovaní:
1. Žiak je povinný:
a. neobmedzovať svojím konaním práva ostatných osôb zúčastňujúcich sa výchovy a vzdelávania, eliminovať rôzne spôsoby šikanovania, predchádzať šikanovaniu a dbať na dodržiavanie ľudských práv,
b. dodržiavať školský poriadok školy a ďalšie vnútorné predpisy školy,
c. chrániť pred poškodením majetok školy, ktorý škola využíva na výchovu a vzdelávanie,
d. pravidelne sa zúčastňovať na výchove a vzdelávaní a riadne sa vzdelávať,
e. chrániť pred poškodením učebnice, učebné texty a učebné pomôcky, ktoré mu boli bezplatne zapožičané, nábytok, iné zariadenie učební a priestorov budovy školy, v ktorej sa zúčastňuje na výchove a vzdelávaní, hospodárne zaobchádzať s majetkom školy, šetriť energie (elektrickú energiu, teplo a vodu), podieľať sa na ekologických a environmentálnych aktivitách v areáli školy a jej bezprostrednej blízkosti,
f. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
g. ctiť si ľudskú dôstojnosť svojich spolužiakov a zamestnancov školy,
h. rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy, dobrými mravmi a správať sa v súlade s prevádzkovým poriadkom priestorov, v ktorých sa zúčastňuje na výchove a vzdelávaní
2. Žiak prichádza na vyučovanie a všetky školské akcie načas, riadne pripravený, so  všetkými učebnými pomôckami, ktoré podľa rozvrhu potrebuje. Vyučovaciu hodinu ukončuje vyučujúci v stanovenom organizačnom čase.
3. Žiaci zásadne oslovujú zamestnancov školy: pán, pani – riaditeľ, zástupkyňa, zástupca, učiteľ/ka, majster/ka, sekretárka, hospodárka, upratovačka, vrátnička, školník.
4. Žiaci zdravia všetkých zamestnancov školy bežným spôsobom.
5. Žiak je povinný pozdraviť dospelú osobu, ak počas vyučovania vstúpi do triedy  a to tým, že žiaci vstanú. Sadnú si na pokyn vyučujúceho. Na hodinách odborného výcviku a hodinách kde pracujú so zariadeniami (počítače, merania, a iné), ako aj  pri písomných prácach žiak nevstáva.
6. Žiak je povinný dodržiavať vyučovací čas, rozsah prestávok, denne sledovať oznamy (napr. zastupovanie) na elektronickej informačnej platforme (EduPage), prípadne na informačnej tabuli alebo webovej stránke školy a riadiť sa nimi. 
7. Žiak je povinný sa zúčastňovať na činnostiach, ktoré organizuje škola v súlade so ŠKVP v čase riadneho vyučovania, napr. na výchovných koncertoch, filmových predstaveniach, exkurziách, odbornej praxi vo firmách a ďalších školských akciách.
8. Žiak  má možnosť prihlásiť sa na nepovinné predmety a záujmové vzdelávanie, ktoré ponúka škola.  Dochádzka do záujmových útvarov a účasť na vyučovaní nepovinných predmetov je pre žiakov povinná. 
9. Žiak na vybavovanie neodkladných súkromných záležitostí, vrátane rôznych kurzov, ktoré sú súkromnou aktivitou žiaka (napr. autoškola, zváračský kurz a  iné licencie) je povinný realizovať ich v čase  mimo vyučovania, prípadne po dohode s triednym učiteľom.
10. V prípade, že vyučujúci v danej učebni zavedie pevný zasadací poriadok, alebo je pevný zasadací poriadok pre triedu odporúčaný ŠPT, je každý žiak povinný ho akceptovať.
11. Žiak sa na vyučovaní správa slušne. 
12. Žiak prichádza do školy vhodne, nevýstredne a čisto oblečený. V budove školy je žiakom zakázané zakrývať svoju identitu nosením čiapky, šiltovky, prípadne kapucne.
13. Žiak sa v škole z hygienických a bezpečnostných dôvodov prezúva. Do vybraných budov školy a učební je prezúvanie povinné. O tejto povinnosti budú žiaci preukázateľne informovaní na začiatku školského roku. Na odloženie vrchného odevu a na prezúvanie žiaci podľa zvlášť dohodnutých pravidiel v závislosti od budovy školy využívajú šatníkové skrine umiestnené na prízemí školy, alebo iné priestory na to určené.
14. Žiak je  povinní udržiavať poriadok.
15. V škole a na podujatiach organizovaných školou žiak dodržiava zásady bezpečnosti a ochrany zdravia pri práci a riadi sa pokynmi zodpovednej osoby. So zásadami BOZP, PO a CO je žiak preukázateľne oboznámený na začiatku školského roku. 
16. Žiak, ktorý sa záväzne prihlási na školskú akciu ( výlet, exkurziu, kurz) a z vážnych dôvodov sa jej nemôže zúčastniť je povinný, ak nebude dohodnuté inak s vedúcim akcie,  znášať finančné náklady spojené so školskou akciou. 
17. Žiak je povinný zúčastniť sa v plnom rozsahu na všetkých cvičeniach a kurzoch, ktoré sú súčasťou ŠkVP ( účelové cvičenia, KOŽZ, kurzy pohybových aktivít so zameraním na zimné a letné športy). Na všetkých podujatiach, organizovaných mimo budovy školy (telovýchovné kurzy, účelové cvičenia, kultúrne a športové podujatia, exkurzie, školské výlety a pod.), sa žiaci riadia smernicou  pre danú aktivitu, príslušnými bodmi školského poriadku  a pokynmi pedagogického dozoru. Žiak, ktorý sa na uvedených aktivitách z akéhokoľvek ospravedlniteľného dôvodu nezúčastní, musí absolvovať náhradné vyučovanie podľa rozhodnutia riaditeľa školy.
18. V prípade úrazu žiaci musia poskytnúť prvú pomoc podľa svojich vedomostí a schopností a úraz ihneď nahlásiť vyučujúcemu, učiteľovi  konajúcemu dozor alebo najbližšej dospelej osobe. Pri menšom úraze alebo nevoľnosti poskytne vyučujúci žiakovi prvú pomoc, pri podozrení na vážnejší úraz, ochorenie zabezpečí vyučujúci alebo jeho nadriadený lekársku pomoc.  Vyučujúci túto skutočnosť ihneď nahlási vedeniu školy. Škola informuje zákonného zástupcu žiaka. Žiak ide na ošetrenie buď s pedagogickým dozorom, plnoletou osobou alebo so zákonným zástupcom. Každý úraz zapíše vyučujúci, ktorý ho zistil, do knihy úrazov. 
19. Ak sa v budove školy, v triede, v odbornej učebni, laboratóriu, na praktickom vyučovaní nachádza poškodený majetok alebo zariadenie, žiaci sú povinní neodkladne túto skutočnosť nahlásiť triednemu učiteľovi, príslušnému vyučujúcemu alebo dozor konajúcemu učiteľovi. Žiak, ktorý poškodil školský majetok, je povinný túto škodu uhradiť. V prípade úmyselného poškodenia bude žiakovi udelené výchovné opatrenie. 
20. Pred opustením učebne žiak urobí na svojom pracovnom mieste poriadok. 
21. V prípade akejkoľvek mimoriadnej alebo nepredvídateľnej udalosti, kedy riaditeľ školy po schválení zriaďovateľom, prípadne nariadením MŠVVaM SR určí dištančné vzdelávanie je žiak povinný dodržiavať rozvrh on-line hodín a zúčastňovať sa  iných aktivít na to vytvorených a aktívne sa do vyučovania zapájať. Pravidlá a podmienky určuje MŠVVaM SR alebo príslušná smernica školy. 
C. Správanie sa žiakov cez prestávky:
1. Žiak sa má cez prestávku slušne správať k pedagogickým a nepedagogickým zamestnancom ako aj k spolužiakom. 
2. Žiaci dodržiavajú hygienické zásady a rešpektujú pokyny dozor konajúcich učiteľov, neohrozujú zdravie svoje ani zdravie svojich spolužiakov a vyučujúcich.
3. Počas prestávky sa žiaci disciplinovane a v tichosti presúvajú pred odborné učebne, kde ostávajúci čas využijú na prípravu na ďalšiu vyučovaciu hodinu, občerstvenie a oddych v zónach na to určených, prípadne zotrvávajú v kmeňových triedach. Zbytočne sa nezdržiavajú vo vestibule školy. Po zazvonení na vyučovaciu hodinu žiaci očakávajú príchod vyučujúceho v tichosti na chodbe pred odbornou učebňou alebo v kmeňovej triede. Ak sa vyučujúci nedostaví v priebehu 10 minút , oznámi to zástupca triedy vedeniu školy.
4. Presun žiakov na telesnú a športovú výchovu, prípadne iné hodiny mimo hlavnej budovy sa uskutočniť tak, aby na začiatku hodiny boli na stanovenom mieste.
5. Cez prestávky je žiakom zakázané opúšťať budovu školy okrem týchto dôvodov:
a. presun do dielní praktického vyučovania za účelom vzdelávania sa podľa rozvrhu
b. presun na obed
6. Ak žiaci opustia školu počas obedňajšej prestávky určenej v rozvrhu hodín, sú povinní dodržať usmernenia školského poriadku (ako napr. včasný nástup na vyučovaciu hodinu).
7. Žiaci, ktorí sa stravujú v školskej jedálni, sú povinní dodržiavať prevádzkový poriadok tohto zariadenia, správať sa zdvorilo a slušne voči personálu kuchyne, dodržiavať hygienické a spoločenské pravidlá stolovania. V školskej jedálni sa zdržujú len žiaci, ktorí sú riadnymi stravníkmi. Pri presune do jedálne sú žiaci povinní dodržiavať zásady bezpečného pohybu.
8. Do uzavretých miestností určených pre zamestnancov školy (zborovne, dielne, kabinety, kotolňa a iné) žiaci nemôžu vchádzať bez súhlasu vyučujúceho alebo zamestnanca školy. 
9. Žiaci sa nezdržiavajú zbytočne na toaletách . Zariadenie používajú v zmysle jeho určenia.
10. Na vybavovanie administratívnych záležitostí v škole využíva žiak určený čas.  
D. Odchod žiakov zo školy:
1. Na pokyn vyučujúceho poslednej vyučovacej hodiny žiaci upracú učebňu, prezujú sa a opustia školskú budovu. 
2. Žiaci opúšťajú budovu len východom pre nich určenom. 
3. Po skončení vyučovania idú žiaci domov, je zakázané zdržiavať sa bez dozoru v budove a v areáli školy.
4. V prípade iných závažných dôvodov sa žiak riadi podľa článku II, ods. A , bodu 11. tohto predpisu


E. Správanie sa žiakov na praktickom vyučovaní:
1. Na praktickom vyučovaní sú žiaci povinní dodržiavať všetky ustanovenia tohto školského poriadku,  prevádzkového poriadku praktického vyučovania, režimu pracoviska, organizačné zabezpečenie a harmonogram vyučovania dohodnutý v pracovnej zmluve a  pokyny osôb zodpovedných za ich výchovu a vzdelávanie.
2. Sú povinní dodržiavať opatrenia zabezpečujúce bezpečnosť a ochranu zdravia pri práci, ktoré platia na pracoviskách praktického vyučovania. 
3. Žiak je povinný zúčastňovať sa praktického vyučovania  podľa stanoveného rozvrhu. V prípade, že sa praktického vyučovania  z akéhokoľvek dôvodu nezúčastní, zákonný zástupca žiaka/plnoletý žiak v zmysle čl. II, ods. A je povinný prioritne hlásiť triednemu učiteľovi, resp. majstrovi odborného výcviku (MOV) alebo inštruktorovi v SDV svoju neúčasť vopred alebo najneskôr do 24 hodín. 
4. Spôsob ospravedlnenia neúčasti na praktickom vyučovaní je totožný so spôsobom ospravedlnenia na teoretickom vyučovaní, t.z. ospravedlňuje triedny učiteľ (čl. II, ods. A).
5. Žiak má počas odborného výcviku nárok na prestávku podľa platného časového harmonogramu.
6. Prestávky žiakov, ktorí vykonávajú odborný výcvik a odbornú prax na pracoviskách iných právnických alebo fyzických osôb sú rovnaké ako prestávky zamestnancov na týchto pracoviskách.
7. Žiak sa riadi pokynmi majstra odbornej výchovy, ktorý mu zadáva úlohy a kontroluje ich plnenie. Žiak je ale povinný rešpektovať aj pripomienky ostatných prítomných majstrov odbornej výchovy a vedúcich zmien. 
8. Žiak prichádza na pracovisko včas, najneskôr 15 min. pred začatím jeho pracovnej doby. Pri nástupe je pripravený v pracovnom oblečení s pracovnými pomôckami. Osobné veci má odložené v uzamknutej šatňovej skrinke. Väčšie množstvo peňazí a cenné veci na pracovisko nenosí. Na pracovisku nepoužíva mobilný telefón a iné zariadenia nesúvisiace s pracovnou činnosťou.
9. Žiak v systéme duálneho vzdelávania sa riadi pravidlami Vnútorného prevádzkového poriadku zamestnávateľa.
10. Ďalšie povinnosti žiaka: 
a. žiak má predpísané pracovné oblečenie, 
b. pracovné pomôcky má kompletné a čisté, 
c. vlasy musia byť  vhodne upravené, 
d. na OV nenosí prstene, náramky a piercing, 
e. nechty musia byť krátke a čisté, 
f. nosí predpísanú pracovnú obuv,  
g. fajčenie požívanie iných tabakových výrobkov a elektronické cigarety na pracovisku aj pred pracoviskom je prísne zakázané, 
h. žiak sa zdržiava na svojom pridelenom pracovisku a pokračuje v pridelenej činnosti aj v čase, keď majster OV nad ním nevykonáva priamy dozor
i. ak žiak svojvoľne opustí pracovisko aj na krátku dobu bez vedomia majstra OV, považuje sa to za porušenie školského poriadku s následnými výchovnými opatreniami bude mu udelené výchovné opatrenie, 
j. po skončení pracovného týždňa žiak uvoľní skrinku v šatni a nechá ju otvorenú a čistú pokiaľ nie je dohodnuté inak.
F. Správanie sa žiaka mimo školy:
1. Každý žiak je aj v čase mimo vyučovania a počas prázdnin žiakom školy a správa sa tak, aby nepoškodzoval dobré meno svojej školy. 
2. Mimoškolská činnosť žiaka nesmie byť na úkor plnenia si školských povinností.
3. Každý žiak si chráni svoje zdravie a zdravie iných, dbá o svoju bezpečnosť a dodržiava dopravné predpisy. 
4. V prípade školskej akcie mimo budovy školy sa žiak riadi pokynmi dozor konajúcich učiteľov, ktorí miesto zrazu a rozchodu určia podľa pedagogicko-organizačných pokynov na zabezpečenie hromadnej školskej akcie a žiakov informujú prostredníctvo EduPage. Bez vedomia dozoru sa žiak nevzďaľuje od skupiny alebo určeného priestoru. Pri preprave a zamestnaní  dbá na bezpečnosť  a vykonáva len tie činnosti, ktoré mu boli určené pedagogickým dozorom.
5. Žiak sa vyjadruje spisovne,  nepoužíva hrubé a nevhodné výrazy.
G. Nepovolené činnosti:
1. Užívať a akýmkoľvek spôsobom distribuovať v priestoroch a areáli školy, ako aj pri činnostiach organizovaných školou bez ohľadu na vek a súhlas rodičov tabakové výrobky, výrobky, ktoré sú určené na fajčenie a neobsahujú tabak, bezdymové tabakové výrobky, elektronické cigarety a nikotínové vrecúška bez obsahu tabaku. 
2. Fajčiť a požívať tabakové výrobky vrátane elektronických cigariet v  priestoroch a areáli školy, ako aj pri činnostiach organizovaných školou bez ohľadu na vek a súhlas rodičov. 
3. Nosiť do školy a na všetky školské akcie ostré predmety, nože, zbrane a ich napodobeniny, výbušniny, obranné spreje, zápalky, zapaľovače, chemikálie, tabakové výrobky, elektronické cigarety a iné predmety, ktoré ostatným môžu spôsobiť ujmu na zdraví. Zvlášť je zakázané nosiť, prechovávať a užívať všetky druhy drog, alkohol a iné omamných látok.
4. Hrať hazardné hry.
5. Nosiť do školy predmety, ktoré nie sú potrebné počas vyučovania ( elektronické zariadenia, šperky, väčšiu sumu peňazí, cenné veci, a pod.). Škola za ich stratu a vzniknutú škodu nenesie zodpovednosť. 
6. Znečisťovať steny, ničiť zariadenie učební, šatní a ostatných priestorov školy. 
7. Počas vyučovacej hodiny používať mobilný telefón a iné obdobné osobné zariadenia zaradené do kategórie informačno-komunikačných technológií prinesených so sebou, vrátane  MP prehrávačov, slúchadiel, inteligentných hodiniek. Všetky uvedené osobné zariadenia má žiak počas vyučovacej hodiny vypnuté a odložené v taške, pokiaľ vyučujúci  počas vyučovacej hodiny nestanový inak
8. Používať na vyučovaní, skúškach, pri  vypracovaní domácich zadaní, záverečných prác umelú inteligenciu s výnimkou, ak sa tak stane po dohode s vyučujúcim.  V prípade akéhokoľvek použitia umelej inteligencie, je žiak povinný uviesť to v použitých zdrojoch.
9. Nosiť do školy vlastné elektrické spotrebiče (kulmy, žehličky, kanvice, a pod.), používať a zapájať ich do elektrickej siete.
10. Pripájať mobil, notebook a iné zariadenia do elektrickej siete školy, pokiaľ uvedené zariadenia neslúžia ako učebná pomôcka a na pripojenie vyučujúci nedal súhlas
11. Manipulovať s vecami zabezpečujúcimi ochranu budovy a majetok školy. 
12. Vynášať z odborných učební zariadenie, učebné pomôcky, manipulovať s dokumentáciou, zariadeniami  a pomôckami bez vedomia vyučujúceho. Žiaci majú v čase neprítomnosti vyučujúceho v učebni zakázané zdržiavať sa v priestore, ktorý je určený pre pedagóga. 
13. Nevhodne a neprimerane sa obliekať (roztrhané, vyzývavé oblečenie) a nosiť neprimerané doplnky, zahaľovať identitu, nosiť čiapku, kapucňu.
14. Používať školský internet bez povolenia vyučujúceho, okrem zón,  ktoré sú na to pre žiakov určené.  Internet žiak využíva  čisto na účely súvisiace so školou.
15. Meniť nastavenia počítačov, počítačovej siete, tlačiarní a nainštalovaných aplikácií v odborných učebniach.
16. Je prísne zakázané vykláňať sa, vyskakovať a vykrikovať z okien, vyhadzovať von papier, odpadky, pomôcky, zariadenie učební alebo iné predmety.
17. Sedieť na parapetných doskách, schodoch, zábradliach, na zemi a na vykurovacích zariadeniach.
18. Žiaci sa počas vyučovacích hodín nesmú bezdôvodne zdržiavať na chodbách.
19. Svojvoľne opúšťať budovu a areál školy cez vyučovanie a prestávky. Na telesnú a športovú výchovu prichádza celá trieda naraz, rovnako z hodiny aj naraz odchádza. 
20. Žiakom je zakázané akékoľvek slovné zastrašovanie, fyzické a psychické násilie a agresivita voči ostatným, propagovať alebo šíriť rasizmus, nacionalizmus alebo iné druhy intolerancie a xenofóbie.
21. Je prísne zakázané šikanovať spolužiakov a zamestnancov školy, vydierať ich, kradnúť a ubližovať si navzájom, vybavovať si osobné veci cez prestávky, pred a po skončení vyučovania. Akoukoľvek formou znevažovať školu, učiteľov žiakov a ostatných zamestnancov školy .
22. Žiakom/ bez súhlasu pedagogických zamestnancov školy/ je zakázané robiť zvukové alebo obrazové záznamy akejkoľvek činnosti, priestorov alebo osôb spojených so školou. Filmovanie pred stužkovou alebo pre účely rôznych projektov je dovolené len po predchádzajúcom súhlase riaditeľa školy. Akákoľvek propagácia školy musí byť v súlade s dobrými mravmi, slušným správaním, bez urážlivých výrokov, bez propagácie agresívneho správania, dvojzmyselných spojení, bez propagácie alkoholu, drog a iných omamných látok. V súkromných zariadeniach žiak povolené získané záznamy uchováva len na nevyhnutný čas a nesmie ich používať na iné účely ako boli určené.
23. Tvoriť stránky s obsahom poškodzujúcim meno školy.
24. Žiak na elektronickú komunikáciu so zamestnancami školy využíva výhradne oficiálne komunikačné kanále (EduPage, mail, schránky dôvery). V oficiálnych triednych alebo pracovných skupinách, do ktorých je so súhlasom priradený triedny učiteľ , prípadne iný vyučujúci sa vyjadruje slušne,  preferuje obsah a čas v súlade s dobrými mravmi,  Iná individuálna súkromná komunikácia so zamestnancami školy, ktorej cieľom  nie sú školské záležitosti je nežiadúca.
25. Žiakom je zakázané pohybovať sa po schodoch a chodbách behom.
26. Žiakom je zakázané venovať sa iným činnostiam, ktoré nesúvisia s vyučovaním.



[bookmark: _Toc209685035]Článok III
[bookmark: _Toc209685036]Práva a povinnosti zákonného zástupcu

Zákonný zástupca žiaka má v zmysle § 144 ods. 5 a ods. 6 školského zákona právo:
1. vybrať pre svoje dieťa školu, ktorá poskytuje výchovu a vzdelávanie zodpovedajúce schopnostiam, zdravotnému stavu, záľubám, vierovyznaniu, svetonázoru, národnosti a etnickej príslušnosti,
2. žiadať, aby sa v rámci výchovy a vzdelávania v škole poskytovali žiakovi informácie a vedomosti vecne a mnohostranne v súlade so súčasným poznaním sveta a v súlade s cieľmi výchovy a vzdelávania podľa školského zákona,
3. oboznámiť sa so školským vzdelávacím programom a školským poriadkom
4. byť informovaný o výchovno-vzdelávacích výsledkoch svojho dieťaťa,
5. na poskytnutie poradenských služieb vo výchove a vzdelávaní svojho dieťaťa,
6. požiadať o vyjadrenie na účel poskytnutia podporného opatrenia podľa § 145b ods. 2 školského zákona.
7. zúčastňovať sa výchovy a vzdelávania po predchádzajúcom súhlase riaditeľa školy,
8. vyjadrovať sa k výchove a vzdelávaniu školy prostredníctvom orgánov školskej samosprávy,
9. byť prítomný na komisionálnom preskúšaní svojho dieťaťa  po predchádzajúcom súhlase riaditeľa školy,
10. úradné záležitosti vybavovať na sekretariáte školy v úradných hodinách.

Zákonný zástupca žiaka má v zmysle § 144 ods. 7 až ods. 9 školského zákona povinnosť:
1. prihlásiť svoje dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, neprítomnosť dieťaťa ohlásiť a dôvody neprítomnosti dieťaťa na výchove a vzdelávaní doložiť dokladmi v súlade so školským poriadkom,
2. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
3. dodržiavať podmienky výchovno-vzdelávacieho procesu svojho dieťaťa určené školským poriadkom,
4. ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.
5. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
6. informovať školu o zmene zdravotnej spôsobilosti svojho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
7. nahradiť škodu, ktorú žiak úmyselne zavinil.


[bookmark: _Toc209685037]Článok IV
[bookmark: _Toc209685038]Prevádzka a vnútorný režim školy

A. Organizácia školského roka:
Organizácia školského roka je usmernená Pedagogicko-organizačnými pokynmi pre daný   školský rok. Pedagogicko-organizačné pokyny poskytujú podstatné informácie a odporúčania k výchovno-vzdelávaciemu procesu v školách a školských zariadeniach zaradených v sieti škôl a školských zariadení Slovenskej republiky. Obsahujú informácie, pokyny, odporúčania, usmernenia pre školy, termíny školských prázdnin, ako aj zoznam všeobecne záväzných právnych predpisov a rezortných predpisov, ktoré vstúpili do platnosti od posledného vydania. Pedagogicko-organizačné pokyny schvaľuje minister  školstva, výskumu a mládeže Slovenskej republiky.
B. Organizácia vyučovacieho dňa:
1. Vyučovací proces sa riadi  rozvrhom hodín, ktorý schválilo riaditeľstvo školy. Rozvrh hodín je povinný rešpektovať každý žiak a pedagogický zamestnanec. 
2. Rozvrh hodín je zverejnený na webovej stránke školy. 
3. Rozvrh dozorov, podľa ktorého sa vykonáva dozor je zverejnený na miestach dostupných všetkým zamestnancom a žiakom, najčastejšie na chodbách.
4. Riaditeľ školy môže určiť náhradný program alebo mimoriadny rozvrh.
5. Praktické vyučovanie sa uskutočňuje podľa rozvrhu hodín a časového harmonogramu na pracoviskách, resp. zmluvných pracoviskách.
6. Žiak prichádza do školy  minimálne 10 minút pred  začiatkom vyučovania.
7. V ojedinelých prípadoch môže zákonný zástupca žiaka alebo plnoletý žiak písomne požiadať riaditeľa školy o povolenie neskorších príchodov alebo skorších odchodov.
8. Výchovno-vzdelávací proces prebieha v priestoroch na tento účel určených – triedy, odborné učebne, laboratórium, dielne, telocvičňa, posilňovňa, športový areál školy, externé pracoviská praktického vyučovania, externé učebne, odborné učebne.
9. V jeden vyučovací deň môže mať žiak najviac 8 vyučovacích hodín. 
10. Po skončení vyučovania sa žiaci môžu zdržiavať v priestoroch školy iba s pedagogickým dozorom a poverenými zamestnancami školy, ktorí zabezpečujú krúžkovú činnosť, doučovanie a vopred ohlásené akcie a podujatia.
11. Vo vstupných priestoroch školy a na jednotlivých chodbách v stanovených časoch pri príchodoch žiakov do školy, počas prestávok, pri presunoch žiakov a pri odchodoch zo školy zabezpečujú dozor riaditeľom poverení pedagogickí a odborní zamestnanci. Ak nie je možné zabezpečiť vykonávanie dozoru týmito zamestnancami, dozor môže vykonávať iný poučený zamestnanec školy, ktorý nie je pedagogickým zamestnancom alebo odborným zamestnancom podľa určeného a zverejneného rozpisu.
12. Informácie o prospechu a správaní žiaka podáva rodičom triedny učiteľ formou elektronickej žiackej knižky, na triednej schôdzi rodičovského združenia a vyučujúci jednotlivých predmetov podľa potrieb rodičov alebo telefonicky, prípadne. Aktuálne problémy sa riešia ihneď s vedením školy. 

C. Školský podporný tím (ŠPT)
Škola disponuje v súlade s § 131 školského zákona a § 21n. a § 84a) zákona 138/2019 o pedagogických a odborných zamestnancov školským podporným tímom. ŠPT úzko spolupracuje s externými členmi z centra poradenstva a prevencie CPP, s triednymi učiteľmi, predmetovými učiteľmi, vychovávateľmi na Školskom internáte, rodičmi a žiakmi. Poskytuje činnosti podpornej úrovni prvého stupňa
Členovia tímu majú príslušnú kvalifikáciu a špecializované vzdelávania určené na výkon svojich funkcií a poskytujú žiakom, rodičom a učiteľom rozmanité služby: 
· poradenstvo žiakom, rodičom a zamestnancom, 
· prevenciu a intervenciu, mediáciu po konflikte alebo ťaživej situácii, 
· výchovné, kariérové a sociálne poradenstvo žiakom a rodičom, 
· preventívne programy a aktivity v triedach,
· podpora učiteľa počas vyučovania,
· depistáže a orientačnú diagnostiku, 
· rozvoj inkluzívneho vzdelávania
· besedy, diskusie a vzdelávanie pre rodičov a zamestnancov, účasť na rodičovských združeniach a pod. 
Činnosť odborného tímu sa riadi platnou legislatívou, pracovnou náplňou, školským vzdelávacím programom a metodickým usmerňovaním centra poradenstva a prevencie.

D. Časový harmonogram:

· Gymnázium Detva
Sídlo školy: Štúrova 849, 962 12 Detva
Budova školy je otvorená v pracovných dňoch  od 6,30 hod. do 16,00 hod.
	Vyučovacia hodina
	Začiatok hodiny
	Koniec hodiny
	Prestávka

	1.
	07.30
	08.15
	5 min.

	2.
	08.20
	09.05
	5 min.

	3.
	09.10
	09.55
	20 min.

	4.
	10.15
	11.00
	5 min.

	5.
	11.05
	11.50
	30 min.

	6.
	12.20
	13.05
	5 min.

	7.
	13.10
	13.55
	5 min.

	8.
	14.00
	14.45
	




· Obchodná akadémia a Stredná odborná škola technická Detva
Sídlo školy: Štúrova 849, 962 12 Detva
Budova školy je otvorená v pracovných dňoch  od 6,00 hod. do 18,00 hod.

	Vyučovacia hodina
	Začiatok hodiny
	Koniec hodiny
	Prestávka

	1.
	07.30
	08.15
	5 min.

	2.
	08.20
	09.05
	5 min.

	3.
	09.10
	09.55
	20 min.

	4.
	10.15
	11.00
	5 min.

	5.
	11.05
	11.50
	30 min.

	6.
	12.20
	13.05
	5 min.

	7.
	13.10
	13.55
	5 min.

	8.
	14.00
	14.45
	



· Elokované pracovisko Stredná odborná škola Zvolen
Sídlo školy: J. Švermu 1, 960 01 Zvolen
Budova školy je otvorená v pracovných dňoch  od 6,00 hod. do 20,00 hod.

	Vyučovacia hodina
	Začiatok hodiny
	Koniec hodiny
	Prestávka

	0.
	07.00
	7.45
	5 min.

	1.
	07.50
	08.35
	5 min.

	2.
	08.40
	09.25
	5 min.

	3.
	09.30
	10.15
	15 min.

	4.
	10.30
	11.15
	5 min.

	5.
	11.20
	12.05
	30 min.

	6.
	12.35
	13.20
	5 min.

	7.
	13.25
	14.10
	5 min.

	8.
	14.15
	15.00
	








[bookmark: _Toc209685039]Článok V
[bookmark: _Toc7684254][bookmark: _Toc209685040]Opatrenia vo výchove a klasifikácia správania

Opatrenia vo výchove
Zákon Ministerstva školstva, výskumu a mládeže Slovenskej republiky č. 245/2008 o výchove a vzdelávaní (školský zákon) §58 špecifikuje výchovné opatrenia nasledovne:
1. Za vzorné správanie, za vzorné plnenie povinností alebo za statočný čin možno žiakovi udeliť pochvalu alebo iné ocenenie.
2. Ak sa žiak previní proti školskému poriadku, možno mu uložiť napomenutie alebo pokarhanie od triedneho učiteľa, majstra odbornej výchovy, pokarhanie od riaditeľa, podmienečné vylúčenie alebo vylúčenie.
3. Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca alebo člena školského podporného tímu. Riaditeľ školy alebo riaditeľ školského zariadenia bezodkladne privolá
a) zákonného zástupcu,
b) zdravotnú pomoc,
c) Policajný zbor alebo
d) odborného zamestnanca zariadenia poradenstva a prevencie.
4. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy alebo školského zariadenia písomný záznam.
5. Správanie žiaka so špeciálnymi výchovno-vzdelávacími potrebami sa hodnotí v spolupráci so školským podporným tímom.
A. Pochvaly:
Za vzorné správanie a vzorné plnenie povinností, za dobrú reprezentáciu triedy a školy a za mimoriadne činy môže žiak dostať osobitnú pochvalu, a to najmä: 
1. ústnu alebo písomnú pochvalu od triedneho učiteľa, majstra OV, vedúceho strediska praktického vyučovania, 
2. rozhodnutie riaditeľa školy o udelení pochvaly
 Návrhy na udelenie pochvaly alebo iného ocenenia sa prerokujú v pedagogickej rade. Pochvaly sa zapisujú do pedagogickej dokumentácie žiaka. 
B. Opatrenia na posilnenie disciplíny:
1. Na posilnenie disciplíny, za menej závažné previnenia voči školskému poriadku,   zásadám spolunažívania, ľudským právam, mravným normám spoločnosti alebo ak žiak narúša činnosť kolektívu, možno žiakovi uložiť: 
	      a) napomenutie od triedneho učiteľa, MOV, 
b) pokarhanie od triedneho učiteľa, MOV, 
c) pokarhanie od riaditeľa.

2. Žiakovi možno uložiť za závažné alebo opakované previnenia voči školskému
poriadku, zásadám spolunažívania, ľudským právam alebo mravným normám  spoločnosti

a) podmienečné vylúčenie,
b) vylúčenie.

3. Výchovné opatrenia podľa odseku 2 možno uložiť žiakovi len vtedy, ak  skončil plnenie povinnej školskej dochádzky.
4. Žiakovi je možné uložiť opatrenia vo výchove podľa odsekov 1. a 2. po prerokovaní v pedagogickej rade do dvoch mesiacov odo dňa, keď sa o previnení žiaka dozvedel pedagogický zamestnanec školy, najneskôr však do jedného roka odo dňa, keď sa žiak previnenia dopustil. Za jedno previnenie sa ukladá len jedno opatrenie vo výchove. 
5. Pred uložením opatrenia vo výchove podľa odsekov 1.a 2. treba previnenie žiaka objektívne prešetriť. Podľa potreby, najmä pri posudzovaní závažného alebo opakovaného previnenia, sa na jeho prerokovanie za účasti žiaka prizve zákonný zástupca žiaka. V prípade porušení ustanovení školského poriadku nasleduje:
-  pohovor žiaka s triednym učiteľom
- pohovor žiaka s výchovným poradcom
- pohovor žiaka s členmi  Školského podporného tímu
- predvolanie zákonného zástupcu
- pohovor v prítomnosti riaditeľa školy
6. Uloženie opatrenia vo výchove  sa oznamuje žiakovi spravidla pred kolektívom triedy. 
7. V rozhodnutí o uložení opatrenia vo výchove podľa odseku 2. písm. a) určí riaditeľ školy skúšobnú lehotu, a to najdlhšie jeden rok. Ak sa podmienečne vylúčený žiak v skúšobnej lehote osvedčil, riaditeľ upustí od vylúčenia. Ak sa žiak v tejto lehote dopustí ďalšieho závažného previnenia, riaditeľ uloží žiakovi opatrenie vo výchove podľa odseku 2. písm. b).
8. Na rozhodovanie riaditeľa podľa odseku 1. písmeno c) a odseku 2. písmeno a) sa nevzťahuje všeobecne záväzný právny predpis o správnom konaní.
9. Opatrenie vo výchove sa zaznamenáva do pedagogickej dokumentácie žiaka. Opatrenie vo výchove udelené, resp. uložené neplnoletému žiakovi oznamuje riaditeľ zákonnému zástupcovi žiaka písomne.
10. Vymedzenie dôvodov, ktoré sa považujú za previnenia voči školskému poriadku:

a) menej závažné previnenia:
- záznamy v pedagogickej dokumentácii o porušovaní školského poriadku,
- neospravedlnená neúčasť na vyučovaní vrátane neskorých príchodov na 
   vyučovanie, 
- predčasné svojvoľné opustenie vyučovania,
- znečisťovanie priestorov školy,
- ničenie školského majetku.
      b) závažné previnenia:
     - opakované záznamy v pedagogickej dokumentácii o porušovaní školského poriadku,
     - opakované porušenia uvedené v bode 10. a)
     - užívanie a akýmkoľvek spôsobom distribuovanie v priestoroch a areáli školy, ako aj 
         pri činnostiach organizovaných školou bez ohľadu na vek a súhlas rodičov
         tabakové výrobky, výrobky, ktoré sú určené na fajčenie a neobsahujú tabak, 
        bezdymové tabakové výrobky, elektronické cigarety a nikotínové vrecúška bez
        obsahu tabaku 
            - užívanie a akýmkoľvek spôsobom distribuovanie alkoholických, omamných,   
              návykových látok a drog v priestoroch školy, v areáli školy a na akciách organizovaných školou,
           - krádež a úmyselné poškodenie majetku aj v prípade spoluúčasti
           - falšovanie lekárskych potvrdení,
           - nosenie do školy alebo na školou organizované akcie veci ohrozujúce život alebo
              zdravie
            - šikanovanie,
            - verbálna (ústna) a neverbálna (písomná) propagácia a podpora hnutí smerujúcich 
               k potláčaniu práv a slobôd občanov podľa §  260 Trestného zákona,
            - v dobe podmienečného vylúčenia opakovaná neospravedlnená neúčasť
               na vyučovaní
            - preukázateľný nezáujem o štúdium 
            - závažné a opakujúce sa  priestupky.  
c) zvlášť závažné previnenia, za ktoré môže byť žiak okamžite vylúčený zo štúdia: 
            - úmyselné konanie proti dobrým mravom, proti ľudskej dôstojnosti, proti právam 
              zamestnancom školy a spolužiakom, úmyselné poškodzovanie mena školy
             - nezáujem o štúdium napriek opakujúcim sa výzvam, prípadne uplatniť Zákon 
              Ministerstva školstva, výskumu a mládeže Slovenskej republiky č. 245/2008 
              o výchove a vzdelávaní (školský zákon) §39 bod 2
              - spôsobenie škody, či už úmyselné alebo z nedbanlivosti, pri ktorom zasahujú 
 orgány činné v trestnom konaní,
              - spôsobenie ujmy na zdraví žiakom alebo zamestnancom školy. 
11. Udelenie výchovných opatrení podľa počtu hodín neospravedlnenej absencie
             sa posudzuje individuálne podľa okolností a aktuálnych podmienok.
12. Ak sa žiak, ktorý plní povinnú školskú dochádzku nezúčastňuje na vyučovaní a jeho neprítomnosť nie je ospravedlnená, riaditeľ školy na podnet triedneho učiteľa písomne vyzve jeho zákonného zástupcu, aby zdôvodnil neprítomnosť. Ak v prípade opakovaných výziev žiak do školy nenastúpi ani nezdôvodni svoju neprítomnosť,  postupuje sa podľa platnej legislatívy.
 
C. Klasifikácia správania:
1. Klasifikáciu správania navrhuje triedny učiteľ po prekonzultovaní s učiteľmi a majstrami odbornej výchovy a schvaľuje ju riaditeľ školy po prerokovaní v pedagogickej rade s rešpektovaním individuálnych potrieb a zdravotného stavu žiaka.
2. Pri hodnotení a klasifikácii žiaka sa zohľadňuje plnenie ustanovení školského poriadku a ďalších vnútorných predpisov školy a dodržiavanie stanovených pravidiel správania, ľudských práv a práv dieťaťa, dodržiavanie mravných zásad správania sa v škole a na verejnosti počas aktivít súvisiacich so štúdiom na strednej škole. 
3. Správanie žiaka sa klasifikuje podľa uvedených kritérií: 

Stupňom 1 – veľmi dobré sa žiak klasifikuje, ak dodržiava ustanovenia školského poriadku a ďalších vnútorných predpisov školy a riadi sa nimi. Dodržiava morálne zásady a pravidlá spolunažívania v kolektíve a vo vzťahu k učiteľom. Ojedinele sa môže dopustiť menej závažných previnení.

Stupňom 2 – uspokojivé sa žiak klasifikuje, ak jeho správanie je v súlade s ustanoveniami školského poriadku a ustanoveniami ďalších vnútorných predpisov školy, morálnymi zásadami a pravidlami spolunažívania vzhľadom k spolužiakom 
a učiteľom. Žiak sa dopustí závažného priestupku alebo sa opakovane dopúšťa menej závažných priestupkov voči ustanoveniam školského poriadku.

Stupňom 3 – menej uspokojivé sa žiak klasifikuje, ak sa dopustí závažného priestupku voči školskému poriadku a ďalším vnútorným predpisom školy alebo sa aj po udelení druhého stupňa klasifikácie správania dopúšťa  priestupkov voči morálnym zásadám a pravidlám spolunažívania, porušuje ľudské práva spolužiakov, pedagogických zamestnancov alebo ďalších osôb.

Stupňom 4 – neuspokojivé sa žiak klasifikuje, ak jeho správanie je v rozpore s ustanoveniami školského poriadku a s ustanoveniami ďalších vnútorných predpisov školy, s právnymi a etickými normami spoločnosti, výrazne porušuje ľudské práva spolužiakov, pedagogických zamestnancov alebo ďalších osôb. Dopustí sa závažných previnení, ktorými vážne ohrozuje výchovu ostatných žiakov. Zámerne narúša činnosť žiackeho kolektívu.

4. Klasifikácia správania žiaka sa zaznamenáva do katalógového listu žiaka.
5. Žiak nadstavbového, pomaturitného a vyššieho odborného štúdia sa v súlade s osobitným predpisom  zo správania neklasifikuje.


[bookmark: _Toc209685041]Článok VI
[bookmark: _Toc7684256][bookmark: _Toc209685042]Podmienky na zaistenie bezpečnosti a ochrany zdravia žiakov a ich ochrana pred sociálno-patologickými javmi diskrimináciou alebo násilím

A. Bezpečnosť a ochrana zdravia:
Škola pri výchove a vzdelávaní , pri činnostiach priamo súvisiacich s výchovou a vzdelávaním a pri poskytovaní služieb:
· prihliada na základné fyziologické potreby žiakov, psychohygienu,
· vytvára podmienky na zdravý vývin žiakov a na predchádzanie sociálno-patologických javov, 
· poskytuje nevyhnutné informácie na zaistenie bezpečnosti a ochrany zdravia detí a žiakov ich zákonným zástupcom alebo príslušným orgánom
· zabezpečuje bezpečnosť a ochranu zdravia žiakov, všetci žiaci sú preukázateľným spôsobom oboznámení triednym učiteľom so zásadami bezpečnosti a ochrany zdravia pri práci na začiatku každého školského polroku. Vyučujúci odborných predmetov , odbornej praxe a odborného výcviku ich oboznámia s bezpečnostnými predpismi na prvej vyučovacej hodine v školskom roku. V prípadoch zvýšenej možnosti ohrozenia bezpečnosti a zdravia žiaka pri niektorých činnostiach, sú žiaci oboznámení s pokynmi na predchádzanie úrazov,
· poskytuje nevyhnutné informácie na zaistenie bezpečnosti a ochrany zdravia žiakov žiakom aj ich zákonným zástupcom vo forme tlačív: Informovaný súhlas zákonného zástupcu alebo plnoletého žiaka a Záznam o organizácii a poučení o bezpečnosti a ochrane zdravia pri hromadnej školskej akcii (vzor tlačív školy)
· vedie evidenciu školských úrazov žiakov, ku ktorým prišlo počas výchovnovzdelávacieho procesu a pri činnostiach organizovaných školou, pri vzniku úrazu vyhotovuje záznam o školskom úraze.
· prípade, že žiak utrpí v škole pred začiatkom školského vyučovania, počas výchovno-vzdelávacieho procesu, školského vyučovania, cez prestávku alebo pri činnostiach organizovaných školou akýkoľvek úraz, nahlási to ihneď vyučujúcemu alebo dozor konajúcemu učiteľovi, resp. triednemu učiteľovi. Ak to nemôže v prípade úrazu urobiť sám, požiada o nahlásenie spolužiaka alebo iného žiaka školy, ktorý sa nachádza v jeho blízkosti. O školskom úraze vyučujúci ihneď informuje vedenie školy a je potrebné spísať záznam do knihy úrazov. V prípade, že sa žiak necíti zdravotne v poriadku počas vyučovania, ohlási to ihneď vyučujúcemu. Vyučujúci mu pri úraze alebo nevoľnosti poskytne neodkladne prvú pomoc a ihneď informuje vedenie školy. Pri podozrení na vážnejší stav zabezpečí škola žiakovi lekársku pomoc. V prípade zdravotných ťažkostí počas vyučovania žiak bude uvoľnený, ak zodpovednosť za žiaka preberie zákonný zástupca.
Žiak je povinný:
· dodržiavať všeobecné zásady bezpečnosti a ochrany zdravia pri práci, rešpektovať usmernenia na predchádzanie úrazov a školský poriadok
· počas vyučovania, kurzov, cvičení, prestávok, ale i na podujatiach organizovaných školou chrániť svoje zdravie a zdravie svojich spolužiakov
· dodržiavať pokyny na zachovanie čistoty v triede a v škole, dodržiava zásady osobnej hygieny a platné epidemiologické opatrenia
Žiakovi je zakázané:
· užívanie a akýmkoľvek spôsobom distribuovanie v priestoroch a areáli školy, ako aj 
      pri činnostiach organizovaných školou bez ohľadu na vek a súhlas rodičov tabakové
      výrobky, výrobky, ktoré sú určené na fajčenie a neobsahujú tabak, bezdymové 
      tabakové výrobky, elektronické cigarety a nikotínové vrecúška bez obsahu tabaku 
· užívanie a akýmkoľvek spôsobom distribuovanie alkoholických, omamných,   návykových látok a drog v priestoroch školy, v areáli školy a na akciách organizovaných školou.
· nosiť do školy predmety ohrozujúce vlastné zdravie a zdravie spolužiakov a pedagogických zamestnancov, odborných zamestnancov a ostatných zamestnancov školy


B. Prevencia a riešenia šikanovania, násilia, drogových závislostí a sociálno-patologických javov v škole:
Postup a zodpovednosť školy v článku VI v ods. B bode 1 upravuje smernica č. 1/2025 k prevencii a riešeniu šikanovania detí a žiakov v školách a školských zariadeniach vydaná Ministerstvom školstva, výskumu, vývoja  a mládeže  Slovenskej republiky (príloha 2) Smernica č. 1/2025. Upravuje základné znaky, formy a prejavy šikanovania detí a žiakov  v školách a školských zariadeniach, postupy prevencie a metódy riešenia šikanovania.  
1. Postup v prípade zistenia šikanovania:
V prípade, že sa v priestoroch budovy školy počas školského vyučovania a na školských akciách zistí prípad šikanovania, je každý pedagogický i nepedagogický zamestnanec, žiak alebo jeho zákonný zástupca povinný postupovať nasledovne:
- informuje o tejto skutočnosti triedneho učiteľa alebo výchovného poradcu, iného člena ŠPT, alebo vedenie školy.
Na  preverovanie podozrenia zo šikanovania sa využije nasledovná stratégia:
a) riaditeľ školy alebo ním poverený pedagogický zamestnanec alebo odborný zamestnanec zostavuje skupinu zamestnancov školy, ktorá navrhuje a zabezpečuje postup pri riešení šikanovania; jej členmi sú najmä triedny učiteľ, školský psychológ, školský špeciálny pedagóg, výchovný poradca,
b)  opatrenia, metódy a postupy pri obmedzovaní šikanovania a nápravy jej dôsledkov sa navrhujú tak, aby zodpovedali vývinovej zrelosti, emocionálnej zrelosti a veku šikanujúceho, šikanovaného a účastníkov šikanovania, vrátane detí so špeciálnymi výchovno-vzdelávacími potrebami a žiakov so špeciálnymi výchovno-vzdelávacími potrebami.
c)  riaditeľ školy alebo ním poverený pedagogický zamestnanec alebo odborný zamestnanec pri preverovaní incidentu, ktorý zahŕňa podozrenie zo šikanovania bez zbytočného odkladu najmä:
· zabezpečí pomoc a ochranu potencionálnemu šikanovanému,
· zabezpečí, aby v priebehu preverovania nedošlo k ďalšej konfrontácii medzi     
potencionálnym šikanujúcim a potencionálnym šikanovaným, 
· informuje zákonného zástupcu alebo zástupcu zariadenia potencionálneho
     šikanujúceho, potencionálneho šikanovaného a potenciálnych účastníkov šikanovania, 
· spíše a zaeviduje záznam o incidente, 
· riaditeľ pri incidente podľa potreby kontaktuje: zariadenie poradenstva a prevencie,
orgán sociálnoprávnej ochrany detí a sociálnej kurately, okresný úrad, ak ide o podozrenie zo spáchania priestupku, alebo políciu, ak ide o podozrenie zo spáchania trestného činu, poskytovateľa záchrannej zdravotnej služby
· zabezpečí zistenie účastníkov šikanovania a ďalších svedkov a uskutočnenie                         
      individuálnych rozhovorov alebo konfrontačných rozhovorov medzi účastníkmi
      šikanovania alebo medzi svedkami,  
· uchováva dôkazy o podozrení zo šikanovania v nevyhnutnom rozsahu a počas 
      nevyhnutného času, 
· zabezpečí pri rozhovoroch podľa prítomnosť najmenej dvoch pedagogických  
      zamestnancov alebo odborných zamestnancov, 
· zabraňuje zľahčovaniu šikanovania a takému konaniu, ktoré môže viesť k 
      neriešeniu šikanovania, preverovaniu šikanovania pod emocionálnym nátlakom alebo v 
      prítomnosti iných žiakov alebo k zverejňovaniu informácií z preverovania šikanovania.

 Na riešenie šikanovania a nápravu jeho dôsledkov sa použije nasledovná stratégia:
 Vo vzťahu k šikanujúcemu riaditeľ školy alebo ním poverený pedagogický zamestnanec alebo odborný zamestnanec 
a) zabezpečí individuálny rozhovor odborného zamestnanca školského podporného tímu alebo odborného zamestnanca zariadenia poradenstva a prevencie so šikanujúcim za prítomnosti jeho zákonného zástupcu alebo zástupcu zariadenia s cieľom objasnenia motivácie, sociálneho a rodinného pozadia správania šikanujúceho a určenia ďalšieho postupu; časti rozhovoru sa môžu konať aj bez prítomnosti zákonného zástupcu alebo zástupcu zariadenia, ak na to dá zákonný zástupca alebo zástupca zariadenia preukázateľný súhlas, 
b) navrhne podľa potreby intervenciu v zariadení poradenstva a prevencie alebo zabezpečí intervenciu prostredníctvom odborného zamestnanca školy, vrátane podporných činností v príslušnej triede a zabezpečí podmienky pre fyzickú a psychickú bezpečnosť žiakov príslušnej triedy, 
c) môže podľa potreby uložiť opatrenie vo výchove alebo znížiť stupeň klasifikácie správania žiaka. 
 Vo vzťahu k šikanovanému riaditeľ školy alebo ním poverený pedagogický zamestnanec alebo odborný zamestnanec:
 a) zabezpečí podmienky na fyzickú a psychickú bezpečnosť šikanovaného a podľa potreby zabezpečí zdravotné ošetrenie, 
b) zabezpečí šikanovanému bezodkladnú psychologickú pomoc a podporu, 
c) zabezpečí šikanovanému podľa potreby, po porade s príslušným odborným zamestnancom, cielenú a systematickú podporu najmä prostredníctvom zariadenia poradenstva a prevencie,
d) spolupracuje podľa potreby so Štátnou školskou inšpekciou, regionálnym úradom školskej správy alebo s Úradom komisára pre deti. 
 Vo vzťahu k účastníkom šikanovania riaditeľ školy alebo ním poverený pedagogický zamestnanec alebo odborný zamestnanec:
 a) zabezpečí účastníkom šikanovania podľa potreby individuálnu podporu a poradenstvo na základe posúdenia školského podporného tímu, školského psychológa alebo psychológa zariadenia poradenstva a prevencie, 
b) zabezpečí skupinovú intervenciu v spolupráci so školským podporným tímom alebo so zariadením poradenstva a prevencie, 
c) zabezpečí skupinové činnosti s cieľom smerovania žiakov k pozitívnym postojom a hodnotám a k rozvíjaniu schopnosti identifikovať sociálno patologické javy primerane ich veku, najmä v rámci realizácie preventívnych programov, triednických hodín, vyučovania prierezových tém, činností neformálneho vzdelávania. 

Spolupráca so zákonným zástupcom a zástupcom zariadenia:
 Riaditeľ školy alebo ním poverený pedagogický zamestnanec alebo odborný zamestnanec pri rozhovore so zákonným zástupcom alebo so zástupcom zariadenia šikanovaného, šikanujúceho alebo účastníkov šikanovania vo veci šikanovania dbá na zachovanie dôvernosti informácií. O rozhovore vrátane informovania zákonného zástupcu alebo zástupcu zariadenia vyhotoví riaditeľ školy alebo ním poverený pedagogický zamestnanec alebo odborný zamestnanec zápis, z ktorého jedno vyhotovenie poskytne riaditeľ školy alebo ním poverený pedagogický zamestnanec alebo odborný zamestnanec zákonnému zástupcovi alebo zástupcovi zariadenia.

2. Postup pri podozrení zo zneužívania návykových látok:
Riaditeľ školy alebo ním poverený pedagogický zamestnanec alebo odborný zamestnanec bude postupovať podľa nasledujúcej stratégie:

Tabakové výrobky,  výrobky, ktoré sú určené na fajčenie a neobsahujú tabak, bezdymové tabakové výrobky, elektronické cigarety a nikotínové vrecúška bez obsahu tabaku  – konzumácia v škole
· odobratie a zaistenie výrobku,
· spísanie záznamu s vyjadrením žiaka,
· oznámenie zákonnému zástupcovi,
· v prípade porušenia predpisov nahlásenie bezpečnostnému technikovi a MsP
· výchovné opatrenie v súlade so školským poriadkom,

Alkohol – konzumácia v škole (platí aj pri podozrení na konzumáciu)
· odobratie a zaistenie výrobku,
· pri ohrození zdravia, života škola zabezpečí potrebnú pomoc a volá lekársku pomoc,
· spísanie záznamu s vyjadrením žiaka ak nehrozí akútne nebezpečenstvo,
· pri podozrení spísanie výpovede svedkov
· vyrozumenie zákonného zástupcu a ten si žiaka vyzdvihne, 
· v prípade, že zákonný zástupca odmietne spolupracovať, kontaktovať MsP,  odbor sociálnych vecí príslušného úradu alebo bezpečnostného technika, prípadne v záujme ochrany zdravia dieťaťa LSPP
· výchovné opatrenie v súlade so školským poriadkom
· pri opakovaní situácie kontaktovať odbor sociálnych vecí príslušného úradu.

Alkohol – nález v škole
· odobratie a zaistenie výrobku,
· okamžite informovať vedenie školy,
· spísanie záznamu s vyjadrením žiaka,
· oznámenie zákonnému zástupcovi,
· výchovné opatrenie v súlade so školským poriadkom.

Omamné a psychotropné látky – konzumácia v škole (platí aj pri podozrení na konzumáciu)
· odobratie a zaistenie výrobku,
· pri ohrození zdravia, života škola zabezpečí potrebnú pomoc a volá lekársku pomoc,
· spísanie záznamu s vyjadrením žiaka ak nehrozí akútne nebezpečenstvo,
· pri podozrení spísanie výpovede svedkov
· vyrozumenie zákonného zástupcu a ten si žiaka vyzdvihne,
· v prípade, že zákonný zástupca odmietne spolupracovať, kontaktovať MsP, odbor sociálnych vecí príslušného úradu, prípadne v záujme ochrany zdravia dieťaťa LSPP
· výchovné opatrenie v súlade so školským poriadkom
· pri opakovaní situácie kontaktovať odbor sociálnych vecí príslušného úradu.

Omamné a psychotropné látky – distribúcia
· pri podozrení na distribúciu musí RŠ alebo ním poverená osoba vždy informovať PZ SR.
Omamné a psychotropné látky – nález
· odobratie a zaistenie látky,
· čo najmenej s látkou manipulovať,
· spísanie záznamu,
· ak bola látka nájdená u žiaka , ten sa k tomu písomne vyjadrí,
· za prítomnosti svedka je látka vložená do obálky, zapíše sa dátum, čas a miesto nálezu, obálka sa zapečatí ( prelepiť s pečiatkou školy) a uschová sa,
· archivuje sa prípadný obrazový záznam,
· riaditeľ školy alebo ním poverená osoba vyrozumie PZ SR, tá látku identifikuje a zaistí,
              výchovné opatrenie na základe správy PZ SR v súlade so školským poriadkom.

3. Postup  v prípade záškoláctva:
Podstatná  a dôležitá je motivácia žiaka návratu do školy. Pedagogický zamestnanec je povinný postupovať nasledovne:

· Žiak skončil plnenie povinnej školskej dochádzky, ak od začiatku plnenia povinnej školskej dochádzky absolvoval desať rokov vzdelávania v školách podľa školského  zákona alebo dňom 31. augusta príslušného školského roka, v ktorom žiak dovŕšil 16. rok veku. ( zákon č. 245/2008 Z.z. o výchove a vzdelávaní, paragraf 22). Pod zanedbávaním povinnej školskej dochádzky sa rozumie stav, keď má žiak neospravedlnenú neúčasť na vyučovaní v kalendárnom mesiaci viac ako 15 vyučovacích hodín  alebo 60 vyučovacích hodín za školský rok. Riaditeľ školy má povinnosť túto skutočnosť nahlásiť na príslušný úrad sociálnych vecí a rodiny a obecný úrad. 
· triedny učiteľ dôsledne kontroluje dochádzku a jej dodržiavanie v súlade so školským poriadkom. Preukázateľne informuje zákonného zástupcu v prípade, ak žiak chýba bez predchádzajúceho upozornenia. V prípade, že žiak, ktorý  plní povinnú školskú dochádzku presiahne zákonom stanovený počet neospravedlnených hodín,  triedny učiteľ na predpísanom tlačive túto skutočnosť uvedie, zároveň uvedie kroky, ktoré vykonal na predchádzanie stavu a záznam predloží výchovnému poradcovi. Výchovný poradca oznámenie s triednym učiteľom prekonzultuje, podpíše a triedny učiteľ ho následne odovzdá RŠ. Oznamuje sa vždy stav oddelene  za kalendárny mesiac.
· je vhodné: 
            a). riešiť už prvé náznaky záškoláctva,
            b). venovať zvýšenú pozornosť neospravedlneným hodinám žiakov či častým
                 vymeškávaným hodinám, a to aj bez ohľadu na fakt, že sú ospravedlnené,
            c). cielene venovať pozornosť tým žiakom alebo triedam, kde je vysoký počet 
                 vymeškaných hodín
            d). aktívne spolupracovať s rodičmi,
            e). posilňovať interdisciplinárny prístup – triedny učiteľ, výchovný poradca, odborný 
                  zamestnanec školy, rodič, obecný úrad, ÚPSVaR, PZ SR,
            f). riešiť problém s ohľadom na príčinu a individualitu žiaka,
            g). venovať sa problematike systematicky a zahŕňať ju do preventívnych programov,
            h). viesť presné záznamy o neospravedlnených hodinách v osobnej dokumentácii 
                  žiaka, v triednej knihe, triednom výkaze a elektronickom systéme
             i). informovať zákonných zástupcov o neospravedlnených hodinách písomnou
                 formou 

4. Postup v prípade závažných porúch správania:
Ak žiak svojim správaním sa a agresivitou ohrozuje bezpečnosť a zdravie ostaných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom vzdelávať sa , riaditeľ môže použiť ochranné opatrenie , ktorým je okamžité vylúčenie žiaka z procesu a jeho umiestnenie do samostatnej miestnosti za prítomnosti pedagogického zamestnanca. Riaditeľ alebo jeho zástupca podľa závažnosti bezodkladne privolá: zákonného zástupcu, lekársku pomoc, PZ SR.
Ochranné opatrenie slúži na upokojenie žiaka. O dôvodoch  a priebehu sa vyhotoví písomný záznam. V prípade, že uvedené správanie alebo agresivita žiaka sa prejavia počas výchovnovzdelávacieho programu mimo školu ( telovýchovné kurzy, exkurzie a pod.) , vedúci, zodpovedajúci za priebeh akcie, môže použiť ochranné opatrenie v súlade s konkrétnymi podmienkami a možnosťami, v ktorých sa program uskutočňuje.

A. Majetok, ktorý spravuje škola:
   Žiaci sú povinní:
1.  pri ochrane majetku školy postupovať podľa bodov uvedených v predchádzajúcich článkoch tohto školského poriadku,
2. svojím správaním predchádzať  poškodeniu majetku,  
3. ohľaduplne užívať školské zariadenie, šetrne zaobchádzať s učebnými pomôckami, nábytkom a iným vybavením učební a priestorov školy,
4. okamžite nahlásiť zistené škody na majetku  vyučujúcemu na hodine alebo dozor- konajúcemu učiteľovi, 
5. žiaci nemôžu manipulovať so zariadeniami zabezpečujúcimi ochranu majetku, s ventilmi rozvodov, elektroinštaláciou, 
6. manipulácia s hasiacimi prístrojmi je žiakom povolená len v prípade vzniku mimoriadnej udalosti podľa osobitného predpisu,  
7. každý žiak je zodpovedný za škody, ktoré spôsobil svojou nepozornosťou, neúmyselne či úmyselne a škola bude od jeho zákonného zástupcu alebo od plnoletého žiaka vyžadovať náhradu za škodu v plnej výške.
Škola zabezpečí:
· označenie učebne, označenie vedúceho zodpovedného za učebňu, prevádzkový poriadok a umiestnenie rozvrhu hodín na dverách učebne,
· prevádzkový poriadok, vyhotovenie zoznamu zariadenia učebne s poznámkou o jeho stave na začiatku školského roku
· upratovanie priestorov školy
· výmenu alebo opravu poškodených kusov a priestorov, ak k poškodeniu nedošlo úmyselným  alebo neprimeraným správaním sa žiaka
· monitorovanie verejne prístupných priestorov školy kamerovým systémom za účelom prevencie ochrany majetku a osôb a dodržiavanie všetkých legislatívnych predpisov spojených s využívaním tohto záznamového zariadenia
B. Majetok, ktorý je osobným vlastníctvom žiaka:
Žiak:
1. zodpovedá za vlastné peniaze, doklady a drahé predmety ( mobil, PC, tablet, kalkulačka, okuliare, oblečenie, topánky a pod.), ktoré má pri sebe, 
2. je povinný hlásiť každú stratu osobných  vecí,
3. nájdené veci odovzdá dozor konajúcemu učiteľovi alebo inému pedagogickému zamestnancov, prípadne na sekretariáte alebo na vrátnici školy,
Škola:
· za stratené veci zodpovedá len v prípadoch, ak boli po vzájomnej dohode zverené do úschovy pedagogickému zamestnancovi školy a niekto ich násilne odcudzil z uzamknutých priestorov, krádež je protiprávnym činom a ihneď ako sa škola o nejakej dozvie, je povinná ju ohlásiť trestným orgánom alebo odporučí  poškodenému, prípadne jeho zákonnému zástupcovi, aby sa na tieto orgány obrátil. V prípade, že je známy páchateľ neplnoletý, bude záležitosť ohlásená orgánom sociálno-právnej ochrany,
· nezodpovedá za osobné zariadenia uvedené v Čl. II, ods. G, bod 7 tohto predpisu, ak sa žiak dobrovoľne rozhodne odovzdať osobné zariadenia na miesto určené učiteľom na vyučovacej hodine.


[bookmark: _Toc209685045]Záverečné ustanovenia

Platnosť a účinnosť školského poriadku: 
1. Školský poriadok školy vydáva riaditeľ školy po prerokovaní v pedagogickej rade, v školskom parlamente a v Rade školy pri ......................................................
2. Zmeny a doplnky školského poriadku vydáva riaditeľ školy kedykoľvek v priebehu školského roka s dátumom zmeny na základe prerokovania v pedagogickej rade, v školskom parlamente a v Rade školy pri ...................................................... 
3. Školský poriadok školy sa stáva záväzným pre žiaka po oboznámení sa s jeho obsahom na prvej triednickej hodine na začiatku školského roka, čo potvrdí svojím podpisom. 


Školský poriadok nadobúda účinnosť  dňa  ................ septembra 2025.

Prerokovaný v pedagogickej rade dňa : 11.09. 2025
Prerokovaný v školskom parlamente dňa....................................
Prerokovaný v Rade školy pri dňa .......................................................



								      Mgr. Miroslav Chamula 
                                                                                                                              riaditeľ školy

                                                                                                                                  

